
ДО
ОБЩИНСКИ  СЪВЕТ – БУРГАС
Д О К Л А Д Н А     З А П И С К А
ОТ ДИАНА САВАТЕВА – ЗАМ.-КМЕТ „КУЛТУРА И ВЕРОИЗПОВЕДАНИЯ“
ОТНОСНО: Парични премии за Годишни литературни награди на Община Бургас за 2024 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

  На 3 декември 2024 година ще се проведе годишният литературен преглед на Община Бургас и ще се връчат националните награди на Община Бургас – „Златен Пегас“ – за цялостно литературно творчество и „Пегас“ – поезия, белетристика и литературна критика.

Съгласно Статута на Национални награди на Община Бургас, учреден с Решение на Общински съвет – Бургас, прието по т.12 (Протокол №19) от проведеното на 20.12.2000 г. заседание, наградите се съпровождат от грамота и парична премия.

Предвид изложеното, на основание Раздел I, т. 6 от Статута на Национални награди на Община Бургас, във връзка с чл. 21, ал. 1, т. 8 и т. 23 от Закон за местното самоуправление и местната администрация, предлагам Общински съвет – Бургас да вземе следното
Р Е Ш Е Н И Е: 
1. Определя паричните премии за Национални награди на Община Бургас за 2024 година, както следва:
1.1. Национална награда „Златен Пегас“ – за цялостно литературно творчество – 2 000 лв. (две хиляди лева)
1.2. Национална награда „Пегас“ – за поезия, белетристика и литературна критика – 1 000 лв. (хиляда лева). 
С уважение,
ДИАНА САВАТЕВА
Зам.-кмет „Култура и вероизповедания“

